கேள்வி: திருப்பத்தூர் ரா. வெங்கடாசல மூர்த்தி பற்றி விளக்கவும்.
பதில்: திருப்பத்தூர் ராமசேசையர் வெங்கடாச்சல மூர்த்தி (''Tirupattur Ramaseshayyer Venkatachala Murti'') (சூன் 15, 1902 - மார்ச் 1986) ஓர் இந்தியக் கல்வியாளரும், தத்துவவாதியும், எழுத்தாளரும், மொழிபெயர்ப்பாளருமாவார். இந்திய மெய்யியல் குறித்து பல புத்தகங்களை எழுதியுள்ளார். இவரது படைப்புகளில் இந்திய, பௌத்த நூல்களின் வர்ணனைகளும், மொழிபெயர்ப்புகளும் அடங்கும்.பௌத்தவியல் கல்வியுதவித் தொகையை ஊக்குவிக்கும் ஒரு சமூகமான பன்னாட்டு பௌத்த ஆய்வுகள் சங்கத்தின் தேர்ந்தெடுக்கப்பட்ட பெருமைமிகு உறுப்பினராக இருந்தார். ''இந்திய சிந்தனையில் ஆய்வுகள்: சேகரிக்கப்பட்ட ஆவணங்கள்'' (Studies in Indian Thought: Collected Papers), ''பௌத்தத்தின் மையத் தத்துவம்'' (Central Philosophy of Buddhism), ''மத்தியமிகம் ஒரு ஆய்வு'' ஆகியவை இவரது குறிப்பிடத்தக்க படைப்புகளாகும். கல்வியிலும் இலக்கியத்திலும் இவர் ஆற்றிய பங்களிப்புகளுக்காக, இந்திய அரசு 1959-ஆம் ஆண்டு பத்ம பூசண் விருது வழங்கிச் சிறப்பித்தது.